Jenteprisen

Jenteprisen deles ut på FNs internasjonale jentedag den 11. oktober av Plan International Norge. 

Jenteprisen har blitt delt ut årlig siden 2012. Prisen tildeles en person, organisasjon eller bedrift i Norge som jobber for jenters og kvinners rettigheter - og som for eksempel har gjort en ekstra innsats for å stoppe vold, overgrep og diskriminering av jenter – enten i Norge eller ute i verden. 

Formålet med Jenteprisen er å løfte fram ildsjeler og organiserte grupper som arbeider for å stoppe krenkelser mot jenter og sikre deres rett til beskyttelse og frihet til å gjøre egne valg. Innsatsen kan være innenfor tematiske områder som fremme av høyere utdanning, forhindring av barneekteskap, tvangsekteskap, forebygging av voldtekt, forhindre kjønnslemlestelse eller formidling av stemmene til jenter som ellers ikke blir hørt i samfunnet. Alle står fritt til å nominere kandidater til Plan International Norges sekretariat så lenge den nominerte ikke opptrer i strid med Plan International Norge sine etiske retningslinjer eller kandidaten er familie eller nær venn av vedkommende som nomineres. Alle kjønn kan nomineres til prisen.

 Juryen 
Jury for 2025:

 Isabelle Ringnes – Teknologigründer (ny juryleder fra 2025)
 Edin Babic – Kommunikasjonssjef i  Likestillings- og diskrimineringsombudet (LDO)
 Noman Mubashir – Journalist, programleder og forfatter
 Rima Iraki – Journalist, samfunnsredaktør i Romerikes Blad
 Martine Folkestad – Juniorrådgiver i URO (Ungdommens rettighetsorgan), ungdomsgruppen til Plan International Norge Juryen er satt sammen av Plan International Norge, men jobber uavhengig fra organisasjonen. 

 Jenteprisvinnere 
 2012 – Sara Kahsay, jordmor som har jobbet mot kjønnslemlestelse
 2013 – Fakhra Salimi, grunnlegger av Mira-senteret
 2014 – Selvhjelp for innvandrere og flyktninger ved Gerd Fleischer
 2015 – Deeyah Khan, menneskerettighetsaktivist og filmskaper 
 2016 – Andrea Voll Voldum, sto frem med sin personlige historie i Hemsedal-saken
 2017 – Juridisk rådgivning for kvinnerJURK fikk Jenteprisen. Artikkel i Dagsavisen.no 11. oktober 2017
2018 – Mia Landsem, «Datadetektiv» som kjemper mot ulovlig deling av private bilder på nett 
2019 – Papillon, møteplass for flerkulturelle jenter og kvinner i Bergen
2020 – Stine Sofies Stiftelse, arbeider for barn og unge utsatt for vold og overgrep
2021 – Moving Mamas, arbeider med å få flere innvandrerkvinner i jobb
2022 –  Endometrioseforeningen, arbeider med å øke kunnskap og kjennskap til blant annet kvinnesykdommen endometriose
2023 – June Holm, Vi tror deg-stiftelsen, for å ha etablert et bredt tilbud til kvinner som har blitt utsatt for voldtekt
2024 – Iman Meskini, for sitt arbeid med å skape et tryggere samfunn for minoritetskvinner

 Referanser 


 Eksterne lenker 


Kategori:Feminisme i Norge
Kategori:Likestilling
Kategori:Norske priser
Kategori:Utmerkelser etablert i 2012